Covid-19-statistieke: SA steek 1,5 miljoen-kerf verby(Argieffoto: Unsplash) Suid-Afrika het teen Maandagaand altesame 1 504 588 bevestigde gevalle van Covid-19 gehad, terwyl minder as ŉ duisend nuwe gevalle in die jongste verslag aangemeld is. Dr. Zweli Mkhize, minister van gesondheid, sê meer as 8,9 miljoen toetse vir die virus is sedert die uitbreking in Suid-Afrika gedoen, waarvan altesame 15 342 sedert die vorige verslag. Hiervan het 792 mense positief vir die virus getoets. ŉ Bykomende 97 sterftes is aangemeld. Hiervan was sewe in die Oos-Kaap, 30 in die Vrystaat, 15 in Gauteng, agt in KwaZulu-Natal, sewe in Mpumalanga, agt in die Noord-Kaap en 22 in die Wes-Kaap. Geen sterftes is in Limpopo of Noordwes aangemeld nie. Die land se herstelkoers vir Covid-19 staan tans op 93,9% en altesame 1 413 566 mense het reeds van die virus herstel. Suid-Afrika het in hierdie stadium net meer as 41 000 aktiewe gevalle.